Document ID: 31981D0108

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 9ης Φεβρουαρίου 1981
περί τροποποιήσεως της αποφάσεως 77/711/ΕΟΚ «περί προσδιορισμού των περιοχών στις οποίες δεν εφαρμόζεται η εισφορά συνυπευθυνότητος που έχει καθορισθεί στον τομέα του γάλακτος και των γαλακτομικών προϊόντων»
(Μόνο το ελληνικό κείμενο είναι το αυθεντικό)
(81/108/EOK)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητος και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) 1364/80 (2), και ιδίως το άρθρο 6,
Εκτιμώντας:
ότι, σύμφωνα με το άρθρο 1 παράγραφος 4 του κανονισμού (ΕΟΚ) αριθ. 1822/77 της Επιτροπής της 5ης Αυγούστου 1977 περί των λεπτομερειών εφαρμογής για την είσπραξη της εισφοράς συνυπευθυνότητος που έχει θεσπισθεί στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1381/80 (4), η εισφορά αυτή δεν εφαρμόζεται στο γάλα που πωλείται από παραγωγό σε γαλακτοκομείο, το οποίο βρίσκεται σε περιοχή όπου, κατά το έτος 1976, η μέση ημερήσια παραδιδόμενη από τους παραγωγούς ποσότητα γάλακτος ήταν μικρότερη των 10 χιλιογράμμων για κάθε παραγωγό· ότι οι περιοχές που δύναται να ληφθούν υπόψη για την εφαρμογή της διατάξεως αυτής είναι εκείνες που καθορίζονται στο άρθρο 4 παράγραφος 3 υπό α) της οδηγίας 72/280/ΕΟΚ του Συμβουλίου της 31ης Ιουλίου 1972 περί των στατιστικών ερευνών που πρέπει να πραγματοποιηθούν από τα Κράτη μέλη σχετικά με το γάλα και τα γαλακτοκομικά προϊόντα (5), όπως τροποποιήθηκε τελευταία από την πράξη προσχωρήσεως της Ελλάδος·
ότι οι πληροφορίες που έχουν χορηγηθεί από την Ελλάδα και τα στατιστικά στοιχεία που διαθέτει η Επιτροπή δείχνουν ότι οι ανωτέρω όροι για την εφαρμογή της εισφοράς πληρούνται σε εκείνο το Κράτος μέλος του οποίου η επικράτεια αποτελεί μία και μόνη περιοχή κατά την έννοια της οδηγίας 72/280/ΕΟΚ· ότι ως εκ τούτου πρέπει να συμπληρωθεί η απόφαση 77/711/ΕΟΚ της Επιτροπής (6)·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της αποφάσεως 77/711/ΕΟΚ συμπληρώνεται από την ακόλουθη ένδειξη:
«ΕΛΛΑΣ: όλη η επικράτεια».
Άρθρο 2
Η παρούσα απόφαση ισχύει από την 1η Ιανουαρίου 1981.
Άρθρο 3
Η παρούσα απόφαση απευθύνεται στην Ελληνική Δημοκρατία.
Έγινε στις Βρυξέλλες, στις 9 Φεβρουαρίου 1981.

Labels: 18
17
6